Vita:Menyhay Imre pszichoanalitikus gazdaságpszichológiája

message: 13566 - ennyi leütésből áll a Wikipédia "pszichoanalízis" címszava.
17630 - ez meg a "gazdaságpszichológia" címszó hossza. Elég nehéz volna engem azzal vádolni, hogy ne lennék elfogult a gazdaságpszichológia javára - de már hogy ez a tudományág ennyivel hosszabb címszót igényelhetne a pszichoanalízisnál egy enciklopédiában, ezt erősen vonnám kétségbe!
És most tessék idefigyelni: "Menyhay Imre pszichoanalitikus gazdaságpszichológiája" - 76967 leütés! Alig kevesebb két nyomdai Ívnél!!! 
Egy adminnak (vagy többnek együtt) el kellene döntenie: feltett szándéka kell-e, hogy legyen a Wikipédiának, hogy a gazdaságpszichológiát köznevetség tárgyává tegye. Mert ha igen, akkor a "gp" és a "MIgp" címszavakat okvetlenül meg kell hagyni úgy, ahogy valaki(k) által meg lett írva és valaki(k) által jóvá lett hagyva.
És akkor nem szóltam egyetlen szót sem arról, hogy mi a TARTALMA ennek az irdatlan két betűtömegnek. – Szalagloria üzenőlapja  2014. január 26., 02:54‎ (CET) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
Abba, hogy a cikkeket milyen és mennyi tartalommal töltik fel a szerkesztők, csak olyankor szólnak bele az adminisztrátorok, ha szerkesztési háború alakult ki, vagy ha valamilyen más, irányelvbe ütköző dolog történt. A tapasztaltabb szerkesztők figyelmét érdemes lehet viszont felhívni a belső szerkesztői fórumon arra, ha esetleg úgy érzed, hogy nem tudsz egyedül is megbirkózni egy cikk arányossá alakításával, ám a szokásos válasz az ilyen helyzetekre ezen a lapon olvasható: Szerkessz bátran!. --Karmela posta 2014. január 26., 10:40 (CET)
thread_title:  Leütések száma és az arányosság 

message: Nem vagyok gyakorlott szerkesztő, de véleményem azért van, különösen a pszichoanalízissel kapcsolatos fenti megjegyzéssel kapcsolatban. Nem értem:  Hogyan jön ki a Wikipédia "pszichoanalízis" címszavában a 13566 leütés, illetve a "gazdaságpszichológia" címszóban a 17630. Én jóval kevesebbet számoltam.A kedves olvasó hány leütést számol? 
Egy cikk minőségét nem a leütések száma határozza meg, hanem a tartalma. Pontosabban az, hogy a mondani való mennyi szöveget követel. Vannak témák, szövegek, amelyek rövidítése az érthetőség rovására megy. Ehhez a körhöz tartozik a pszichoanalízis és a pszichoanalitikus gazdaságpszichológia, akkor is, ha a szöveg hosszát nehezményező szerkesztőtársamat állítása szerint nem lehet a gazdaságpszichológiával szemben negatív elfogultsággal vádolni. Gondolom, hogy ez amúgy sem jut eszébe senkinek, különösen akkor nem, ha az ember ennek okát megtudhatná. De ha a szóban forgó ok publikus lenne, akkor is érvényes, hogy a pszichoanalitikus gazdaságpszichológia egy új tudományág, ami indokolja az alapos ismertetését.
Gazdag idevágó publikációim alapján mondhatom, hogy már a szóban forgó cikk javításához is alapos szaktudás és a szaknyelv kiváló ismerete és alkalmazása szükséges. A rövidítésről nem is szólva. Örvendetes, hogy az adminisztrátorok és szerkesztőtársaim ezt felismerték.
Amikor a kiadókhoz beküldött szövegeimet szorgalmas szerkesztők megkísérelték stilizálni, annak rend szerint az volt a következménye, hogy az egészet újra kellett írnom.
Ma javítottam a cikk bevezetőjét, egy jó szándékú javítási kísérlet értelmet zavaró következményeit. Ugyancsak ennek következtében előállt ismétlést – ugyancsak a bevezetőben – pedig törölnöm kellett. Aztán abba hagytam az olvasást, mert attól tartottam, hogy az egészet újra kell írnom. Ehhez pedig jelen pillanatba nincs elég erőm.
Véli Veitsberger
thread_title:  Itt álljunk meg egy pillanatra